open-index/open-wikipedia-markdown huggingface dataset:
கடலுண்டி

**கடலுண்டி** (*Kadalundi*) என்பது இந்தியாவின் கேரளாவின் கோழிக்கோடு மாவட்டத்திலுள்ள ஒரு கிராமமாகும். இது அரபிக்கடலுக்கு அருகிலுள்ள ஒரு கடற்கரை கிராமம். கடலுண்டி அதன் பறவைகள் சரணாலயத்திற்கு புகழ் பெற்றது. இது சில பருவங்களில் பல்வேறு புலம்பெயர்ந்த பறவைகள் இங்கு வசிக்கும். மேலும், சமீபத்தில் இப்பகுதி ஒரு உயிர் இருப்புக் கோளமாக அறிவிக்கப்பட்டுள்ளது. கடலுண்டி- வள்ளிக்குன்னு சமூக இருப்பு கேரளாவின் முதல் சமூக இருப்பாகும். கேரளாவின் மிக நீளமான இரண்டு ஆறுகளில் ஒன்றான கடலுண்டி ஆறும், காளியாறும் கடலுண்டியில் அரபிக்கடலுடன் இணைகின்றன. கேரளாவில் முதல் தொடர்வண்டி பாதையிலிருந்து 1861ஆம் ஆண்டில் திரூர் முதல் சாலியம் வரை தானூர், பறப்பனங்காடி, வள்ளிக்குன்னு, இதன் வழியாக அமைக்கப்பட்டது. 

கடலுண்டி பேரூராட்சி கோழிக்கோடு நகராட்சியுடனும் பெரோக் நகராட்சியுடனும் தனது எல்லைகளை பகிர்ந்து கொள்கிறது. கடலுண்டி, கோழிக்கோடு நகர்ப்புற பகுதி விரிவாக்கத் திட்டத்தின் ஒரு பகுதியாகும்.  

## மேலும் காண்க
* திரூரங்காடி
* பறப்பனங்காடி
* பேப்பூர்
* தானூர்
* கடலுண்டி பறவைகள் சரணாலயம்
* வள்ளிக்குன்னு
* காளியாறு

## படத் தொகுப்பு

படிமம்:A view from Kadalundi bridge.jpg|கடலுண்டி பாலத்திலிருந்து தெரியும் இயற்கைக் காட்சி
படிமம்:View_from_kadalundi_bridge.jpg|


## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
சுப்பிரமணியுலா

***சுப்பிரமணியுலா*** (*Subramaniula*) என்பது கீட்டோமையேசியே குடும்பத்தில் உள்ள பூஞ்சை பேரினமாகும். இந்தப் பேரினம் வான் ஆர்க்சு என்பவரால் பேராசிரியர் சி. வி. சுப்பிரமணியன் 1985 நினைவாக விவரிக்கப்பட்டது. தென் ஆப்பிரிக்காவில் சேகரிக்கப்பட்ட *சுப்பிரமணியுலா இர்ரெகுலாரிசிசு* இப்பேரினத்தின் கீழ் சேர்க்கப்பட்டு ஏற்றுக்கொள்ளப்பட்டது. *சுப்பிரமணியுலா தெயிலவியாடிசு* என்பது மற்றொரு சிற்றினமாகும்.

## மேற்கோள்கள்

 
## வெளி இணைப்புகள்
* இன்டெக்ஸ் பங்கோரத்தில் *[http://www.speciesfungorum.org/Names/genusrecord.asp?RecordID=25699 சுப்பிரமணியுலா]*

பகுப்பு:பூஞ்சைப் பேரினங்கள்
பாலி ராம் பகத்

**பாலி ராம் பகத்** (*Bali Ram Bhagat*) (7 அக்டோபர் 1922 - 2 சனவரி 2011) ஓர் இந்திய அரசியல்வாதியும், இந்திய தேசிய காங்கிரஸ் கட்சியின் உறுப்பினருமாவார்.

## சுயசரிதை

பகத், பீகாரின் பாட்னாவில் ஒரு பணக்கார யாதவக் குடும்பத்தில் அக்டோபர் 1922 இல் பிறந்தார். 1939 இல் இந்திய சுதந்திர இயக்கத்தின் போது இந்திய தேசிய காங்கிரசில் சேர்ந்தார். வெள்ளையனே வெளியேறு இயக்கத்தில் பங்கேற்றார். பாட்னா கல்லூரியில் இளங்கலைப் பட்டம் பெற்ற இவர் பாட்னா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.

## தேர்தல்

சுதந்திரத்திற்குப் பிறகு, முதல் ஐந்து பதவிகள் (1952-1977 & 1984-1989) உட்பட ஆறு பதவிகளுக்கு ஆரா மக்களவைத் தொகுதியிலிருந்து நாடாளுமன்ற உறுப்பினராகப் பணியாற்றினார்.  இந்தியாவில் முதல் முறையாக காங்கிரஸ் அதிகாரத்தை இழந்த, 1977 பொதுத் தேர்தலில் பகத் சந்திரதேவ் பிரசாத் வர்மாவிடம் தோல்வியடைந்தார்.

## அமைச்சரவை

1963 மற்றும் 1967-க்கு இடையில், பகத் திட்டமிடல் மற்றும் நிதி அமைச்சராகப் பணியாற்றினார். அதே ஆண்டில் வெளியுறவுத் துறை அமைச்சராவதற்கு முன்னர் 1967ஆம் ஆண்டில் சிலகாலம் பாதுகாப்பு அமைச்சகத்தில் அமைச்சராக இருந்தார். பகத் 1969 ஆம் ஆண்டில் வெளிநாட்டு வர்த்தக மற்றும் வழங்கல் அமைச்சராக நியமிக்கப்பட்டபோது அமைச்சரவையில் உறுப்பினரானார். பின்னர், இவர் எட்டு மாத காலத்திற்கு எஃகு மற்றும் கனரக பொறியியல் அமைச்சராக இருந்தார்.

இந்திரா காந்தியின் முதல் ஆட்சியில் கொந்தளிப்பான இறுதி காலத்தில் இவர் 1976 முதல் 1977 வரை மக்களவையில் சபாநாயகராக பணியாற்றினார். 1985 முதல் 1986 வரை இந்திராவின் மகன் ராஜீவ் காந்தியின் கீழ் இந்திய வெளியுறவு அமைச்சராகப் பணியாற்றினார். 1993 ஆம் ஆண்டில் சிலகாலம் இமாச்சல பிரதேசத்தின் ஆளுநராகவும், 1993 முதல் 1998 வரை ராஜஸ்தானின் ஆளுநராகவும் இருந்தார்.

## இறப்பு

பாலி ராம் பகத் புது தில்லியில் 2 ஜனவரி 2011 அன்று இறந்தார்.

## மேற்கோள்கள்

பகுப்பு:1922 பிறப்புகள்
பகுப்பு:2011 இறப்புகள்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இமாச்சலப் பிரதேச ஆளுநர்கள்
பகுப்பு:இந்திய அமைச்சர்கள்
பகுப்பு:மக்களவைத் தலைவர்கள்
பகுப்பு:பீகார் அரசியல்வாதிகள்
கடலுண்டி ஆறு

thumb|300x300px| கடலுண்டி ஆற்றின் மீது கட்டப்பட்டுள்ள பாலம்
thumb|கடலுண்டி ஆற்றின் இரவுக்காட்சி
**கடலுண்டி ஆறு** (*Kadalundi_river*) ( **கடலுண்டிபுழா** ) என்பது இந்திய மாநிலமான கேரளாவில் மலப்புறம் மாவட்டம் வழியாக பாயும் நான்கு முக்கிய நதிகளில் ஒன்றாகும். காளியாறு, பாரதப்புழா, திரூர் ஆறு ஆகியவை மற்ற மூன்று ஆறுகளாகும். மழையால் நீர்பெறும் இந்த ஆறு 130 கிலோமீட்டர் (81 மைல்) நீளம் கொண்டது. மேலும், மாவட்டத்தின் மிக முக்கியமான நதிகளில் ஒன்றாகும்..

கடலுண்டி ஆறு கேரளாவின் ஐந்தாவது நீளமான ஆறாகும். கடலுண்டி ஆறு மேலாற்றூர், பாண்டிக்காடு, மஞ்சேரி, மலப்புறம், பாணக்காடு, பாரப்பூர், வேங்கரா, திரூரங்காடி, பறப்பனங்காடி, வள்ளிக்குன்னு வழியாகப் பாய்ந்து கடலுண்டியில் அரபிக்கடலில் கலக்கிறது  இது ஒலிப்புழா ஆறும் வேலியாறும் சங்கமத்தால் உருவாகிறது.  இது அமைதி பள்ளத்தாக்கின் மேற்கு எல்லையில் உள்ள மேற்குத் தொடர்ச்சி மலையிலிருந்து தோன்றி மலப்புறம் மாவட்டம் வழியாகப் பாய்கிறது.  இதற்கு ஓலிபுழா மற்றும் வேலியாறு என்ற இரண்டு முக்கிய துணையாறுகள் உள்ளன. இவை இரண்டும் ஒன்றிணைந்து மேலாற்றூருக்கு அருகிலுள்ள கடலுண்டி ஆறாக மாறுகிறது. கடலுண்டி ஆறு வரலாற்றுப் பகுதிகளான ஏறநாடு , வள்ளுவநாடு வழியாகச் செல்கிறது. கடலுண்டி ஆறு 1274 கி.மீ.² பரப்பளவை வடிகட்டுகிறது. மேலும், 120 கி.மீ. நீளம் கொண்டது. கடலுண்டி பறவைகள் சரணாலயம் ஆறு அரபிக்கடலில் பாயுமிடத்தில் பரவியிருக்கிறது.  ஆண்டுதோறும் நூற்றுக்கும் மேற்பட்ட உள்நாட்டுப் பறவைகளும், சுமார் 60 வகையான புலம்பெயர்ந்த பறவைகளும் இங்கு வருகின்றன.

## கலாச்சார முக்கியத்துவம்
[thumb|350x350px| கடலுண்டிப்புழா மீது [மேலாற்றூர் பாலம்]]
[வலது|thumb| வெள்ளியாறு ( [அமைதிப்பள்ளத்தாக்கு தேசியப் பூங்கா|அமைதி பள்ளத்தாக்கில் மேலாற்றூரிலிருந்து உருவாகி ஓலிப்புழாவுடன் ஒன்றிணைந்து கடலுண்டி ஆற்றை உருவாக்குகிறது]]

## மேலும் காண்க
* கடலுண்டி பறவைகள் சரணாலயம்
* கடலுண்டி 
* வள்ளிக்குன்னு

## மேற்கோள்கள்

## வெளி இணைப்புகள்

*

பகுப்பு:Coordinates on Wikidata
பகுப்பு:மலப்புறம் மாவட்ட ஆறுகள்
கீழத்தூர்

**கீழத்தூர்** (*Keezhattur*) என்பது இந்திய மாநிலமான கேரளாவின் மலப்புறம் மாவட்டத்திலுள்ள ஒரு கிராமமாகும்.  புகழ்பெற்ற பண்டைய மலையாள கவிஞரான பூந்தானம் நம்பூதிரியின் பிறப்பிடமான பூந்தானம் இல்லம் இங்கு அமைந்துள்ளது. பூந்தானம் இல்லம் இப்போது ஒரு பிரபலமான கலாச்சார மையமாக உள்ளது. கீழத்தூர் ஒரு பெரிய ஊராட்சியாகும்.  'கீழத்தூர் பூரம்' இங்கு நடைபெறும் ஒரு முக்கிய திருவிழாவாகும். இதன் நிர்வாக அலுவலகங்கள் மலப்புறம் மாவட்டத்தின் மிகப்பெரிய நகரமான பெரிந்தல்மண்ணையிலிருந்து சுமார் 12 கி.மீ தூரத்தில் உள்ள அக்கப்பரம்புவில் அமைந்துள்ளன. 

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, கீழத்தூரில் 9,787 ஆண்களும் 10,670 பெண்களும் என 20,457 மக்கள் உள்ளனர்.

## போக்குவரத்து
கீழத்தூர் கிராமம் பெரிந்தல்மண்ணை நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 திரூர் வழியாக செல்கிறது. இச்சாலை வடக்கில் கோவாவையும் மும்பையையும் இணைக்கிறது. தெற்கில் கொச்சியையும், திருவனந்தபுரத்தையும் இணைக்கிறது. நெடுஞ்சாலை எண் 966 பாலக்காட்டையும், கோயம்புத்தூரையும் இணைக்கிறது. கோழிக்கோடு பன்னாட்டு வானூர்தி நிலையம் அருகிலுள்ளது. அருகிலுள்ள தொடர்வண்டி நிலையம் பட்டிக்காட்டில் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
ஜம்மு காஷ்மீர் அப்னி கட்சி

**ஜம்மு காஷ்மீர் அப்னி கட்சி** (**Jammu and Kashmir Apni Party** (**JKAP**) ஜம்மு காஷ்மீர் ஒன்றியப் பகுதியான பின்னர் மார்ச், 2020 நிறுவப்பட்ட அரசியல் கட்சி ஆகும். மெகபூபா முப்தி தலைமையிலான சம்மு காசுமீர் மக்களின் சனநாயக கட்சியிலிருந்த அல்தாப் புகாரி இதன் நிறுவனத் தலைவர் ஆவார். இக்கட்சியின் பொதுச்செயலர்கள் ரபி அகமது மீர், விஜய் பாக்கியா மற்றும் விக்ரம் மல்கோத்ரா ஆவர். சம்மு காசுமீர் மக்களின் சனநாயக கட்சி மற்றும் இந்திய தேசிய காங்கிரசு கட்சியில் இருந்த தலைவர்கள், தொண்டர்கள் மற்றும் ஜம்மு காஷ்மீர் சட்டமன்ற உறுப்பினர்களால்  8 மார்ச் 2020 அன்று ஜம்மு காஷ்மீர் அப்னி கட்சி துவக்கப்பட்டது. இக்கட்சியின் நிறுவனத் தலைவராக அல்தாப் புகாரி தேர்வு செய்யப்பட்டுள்ளார். இக்கட்சியின் முக்கிய நோக்கம் ஜம்மு காஷ்மீர் பிரதேச உணர்வு, வளர்ச்சி மற்றும் மதச்சார்பின்மை ஆகும். 

## மேற்கோள்கள்

## வெளி இணைப்புகள்
*Jammu and Kashmir Apni Party on Facebook
*Jammu and Kashmir Apni Party on Twitter
*Founding statement
*Full list of founding members

 
பகுப்பு:இந்திய அரசியல் கட்சிகள்
பகுப்பு:சம்மு காசுமீர் அரசியல் கட்சிகள்
அல்தாப் புகாரி

**சையத் முகமது அல்தாப் புகாரி** (**Syed Mohammad Altaf Bukhari**)  ஜம்மு காஷ்மீர் (ஒன்றியப் பகுதி)யின் அரசியல்வாதியும்,  ஜம்மு காஷ்மீர் அப்னி கட்சியின் நிறுவனத் தலைவரும் ஆவார். முன்னர் இவர் மெகபூபா முப்தி தலைமையிலான சம்மு காசுமீர் மக்களின் சனநாயக கட்சி சார்பாக ஜம்மு காஷ்மீர் சட்டமன்றத்திற்கு அமீரா கடல் சட்டமன்றத் தொகுதியிலிருந்து தேர்ந்தெடுக்கப்பட்டார். மெகபூபா முப்தி அமைச்சரவையில் அல்தாப் புகாரி கல்வி மற்றும் நிதித்துறை அமைச்சராகப் பணிபாற்றியவர். அல்தாப் புகாரி சம்மு காசுமீர் மக்களின் சனநாயக கட்சியிலிருந்து வெளியேற்றப்பட்ட பிறகு ஓராண்டு கழித்து 8 மார்ச் 2020 அன்று  ஜம்மு காஷ்மீர் அப்னி கட்சியின் நிறுவனத் தலைவராக தேர்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
நேசேர்

**நேசேர்** (**Nesher** () இஸ்ரேல் நாட்டின் வடக்கில் அமைந்த ஹைபா மாவட்டத்தில் அமைந்த நகரம் ஆகும். இந்நகரம் 1925-ஆம் ஆண்டில் சிமெண்ட் ஆலைத் தொழிலாளர்களுக்காக நிறுவப்பட்டது.1929-இல் அரேபியர்கள் இந்த சிமெண்ட் ஆலையை தீவைத்து எரித்தனர்.

## மக்கள் தொகை பரம்பல்
2014-ஆம் ஆண்டின் இஸ்ரேல் மக்கள் தொகை கணக்கெடுப்பின் படி, 12 சதுர கிலோ மீட்டர் பரப்பளவு கொண்ட நெசேர் நகரத்தின் மொத்த மக்கள் தொகை 23,511 ஆக இருந்தனர். மக்கள் தொகை அடர்த்தி ஒரு சதுர கிலோ மீட்டரில் 1,930 மக்கள் இந்நகரத்தில் வாழ்ந்தனர். மக்கள் தொகையில் 99.5%  யூதர்களும் மற்றும் அரபியர் அல்லாதவர்களும் இருந்தனர். இந்நகரத்தின் 30.7%  மககள் தொகையில், 1990-ஆம் ஆண்டிற்குப் பின் பிற நாடுகளிலிருந்து குடிபெயர்ந்த யூதர்கள் ஆவர்.

## தொல்லியல் அகழாய்வுகள்

## படக்காட்சி

File:The Portland Cement Company Nesher 058.jpg|1924-இல் நெசேர் சிமெண்ட் ஆலை 
File:Post office building in Nesher, 1938 (2500.0016.023).jpg| 1938-இல் நெசேர் அஞ்சலகம் 
File:Balad esh Sheikh 1942.jpg|1942-இல் நேசேர் நகரம் 
File:Haifa 1945.jpg|1945-இல் நேசேர் நகரம் 

## இதனையும் காண்க
* இசுரேலிய நகரங்களின் பட்டியல்

## மேற்கோள்கள்

## வெளி இணைப்புகள்

* 

பகுப்பு:இசுரேலிய நகரங்கள்
விரிவாக்கப்பட்ட சினாப்டோடாக்மின் -2

**விரிவாக்கப்பட்ட சினாப்டோடாக்மின்-2** (Extended synaptotagmin-2) என்பது ஒரு புரதமாகும்., இது மனிதர்களில் ஈஎஸ்ஒய்டீ2 (*ESYT2)* மரபணுவின் வெளிப்பாட்டினால் சுரக்கப்படுகிறது. இந்தப் புரதம் உயிரணு சவ்வுடன் அகக்கலவுருச் சிறுவலையினை இணைக்கிறது.  அகக்கலவுருச் சிறுவலை உயிரணு சவ்வுக்கும் இடையில் உருவாதலை ஊக்குவிக்கிறது.

## மேற்கோள்கள்


## மேலும் படிக்க

*
*
*
*
*
*
*
*
*

பகுப்பு:புரதங்கள்
கண்மணி (இயக்குநர்)

**கண்மணி** என்பவர் ஒரு இந்திய திரைப்பட இயக்குநர் ஆவார்.  இவர் குறிப்பாக தமிழ், தெலுங்கு  மொழி திரைப்படங்களில் பணியாற்றியுள்ளார். தமிழ் படங்களில் தனது தொழில் வாழ்க்கையைத் தொடங்கிய பிறகு, கண்மணி தெலுங்கு படங்களில் அதிக வெற்றிகளைப் பெற்றிருக்கிறார்.

## தொழில்
கண்மணி சென்னை மாநிலக் கல்லூரியில் பட்டம் பெற்றார், இசையமைப்பாளர் இளையராஜாவிடம் பன்னிரண்டு ஆண்டுகள் பணியாற்றினார். பின்னர் அவரிடம் குழுபாடகராகவும் பணியாற்றினார். அதன் பிறகு இவர்  *[[ஜெமினி (2002 திரைப்படம்)|ஜெமினி]]* (2002) படத் தயாரிப்பின் போது இயக்குநர்  சரனின் கீழ் பயிற்சி பெற்றார். குறைந்த செலவில் எடுக்கபட்டபட்ட காதல் நகைச்சுவை திரைப்படமான *[[ஆஹா எத்தனை அழகு]]* (2003) படத்தின் வழியாக இயக்குநராக அறிமுகமானார்.  இதில் மிதுன் தேஜஸ்வி, சார்மி கவுர் ஆகியோர் நடித்தனர். பின்னர் தெலுங்கில் *நா ஓபிரி* (2005), *சின்னோடு* (2006) ஆகிய இரண்டு வெற்றிப் படங்களை இயக்கினார். பின்னர் சமூக நாடகத் திரைப்படமான *கால் சென்டர்* (2008) மற்றும் காதல் நகைச்சுவை திரைப்படமான *ஓடிபோலாமா* (2009) ஆகியவற்றை இயக்கினார்.

2015 ஆம் ஆண்டில் இவர் தெலுங்குத் திரைப்படமான பீருவாவை உருவாக்கினார். பின்னர் தமிழில் *பேய்கள் ஜாக்கிரதை* என்ற திகில் நகைச்சுவைத் *திரைப்படத்தை இயக்கினார்.* 

## திரைப்படவியல்

## மேற்கோள்கள்

## புற இணைப்புகள்
* 

பகுப்பு:சென்னைத் திரைப்பட இயக்குநர்கள்
பகுப்பு:1980 பிறப்புகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
மிதுன் தேஜஸ்வி

**மிதுன் தேஜஸ்வி** (*Mithun Tejasvi*, பிறப்பு: 16, திசம்பர், 1979) என்பவர் ஒரு இந்திய திரைப்பட நடிகராவார். இவர் கன்னட, தமிழ் படங்களில் நடித்துள்ளார்.

## தனிப்பட்ட வாழ்க்கை
மிதுன் தேஜஸ்வி 26 மார்ச் 2006 அன்று ரோகிணி என்ற மென்பொருள் பொறியாளரை மணந்தார்.

## திரைப்படவியல்

## தொலைக்காட்சி

## குறிப்புகள்
 

## வெளி இணைப்புகள்

* மிதுன் தேஜஸ்வி அதிகாரப்பூர்வ வலைத்தளம்

பகுப்பு:தமிழ்த் தொலைக்காட்சி நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1979 பிறப்புகள்
சரசுவதி சுப்பையா

**சரசுவதி சுப்பையா** (*Saraswathi Subbiah*)(22 அக்டோபர் 1924 - ஜூன் 2005) என்பவர் இந்தியப் பொதுவுடைமை கட்சியினைச் சார்ந்த புதுச்சேரி ஒன்றிய அரசியல்வாதி ஆவார். சரஸ்வதி சுப்பையா இந்திய சுதந்திரப் போராட்டத்தில் பங்கேற்றுள்ளார். மருத்துவம் படிக்க ஆரம்பித்த இவரின் படிப்புக்கு இடையூறு ஏற்பட்டது. இந்தியப் பொதுவுடைமைக் கட்சியின் சார்பில் ஆகஸ்ட் 19, 1959 முதல் 30 ஜூன் 1963 வரை காசுக்கடை சட்டமன்றத் தொகுதி உறுப்பினராக இருந்தார். ஜூலை 1963 முதல் ஓராண்டு அவர் பிரதிநிதி சட்டமன்ற உறுப்பினராகவும் இருந்தார். அவர் இந்திய மகளிர் தேசிய கூட்டமைப்பின் தலைவராகவும் இருந்தார்.

சமூகத்திற்கு இவர் செய்த சேவையை அங்கீகரிக்கும் விதமாகப் புதுச்சேரி அரசாங்கத்தின் மகளிர் திலகம் விருதினை வழங்கியது. இந்த விருது பெற்ற முதல் பெண்மணி சரஸ்வதி சுப்பையா ஆவார். இவர் மூத்த பொதுவுடைமைக் கட்சித் தலைவர் வ. சுப்பையாவின் மனைவி.

## மேற்கோள்கள்


பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:2005 இறப்புகள்
பகுப்பு:1924 பிறப்புகள்
இரஜனி ராய்

**இரஜனி ராய்** (*Rajani Rai*), பாண்டிச்சேரியின் முன்னாள் புதுச்சேரி துணைநிலை ஆளுநர் ஆவார். இவர் ஏப்ரல் 1998 முதல் ஜூலை 2002 வரை ஆளுநராக இருந்தார். இவர் மகாராட்டிராவின் நாக்பூரைச் சேர்ந்தவர். இவர் பாரதீய ஜனசங்கம் மற்றும் பாரதிய ஜனதா கட்சியின் தலைவராக இருந்துள்ளார்.

## மேற்கோள்கள்

பகுப்பு:2013 இறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
டேவிட் ஈ. வெசுட்டன்

**டேவிட் ஈ. வெசுட்டன்** (*David E. Weston*) இங்கிலாந்து நாட்டைச் சேர்ந்த ஓர் இயற்பியலாளராவார். 1929 ஆம் ஆண்டு சனவரி மாதம் 19 அன்று இவர் பிறந்தார். இங்கிலாந்தின் கடற்படை தலைமையக ஆராய்ச்சி நிறுவனத்தில் வெசுட்டன் பணிபுரிந்தார்.
ஆரம்ப கால வாழ்க்கையின் போது நீரடி ஒலியியல் ஆராய்ச்சி முன்னோடியான ஏ பி வூட் உடன் வெசுட்டன் பணிபுரிந்தார். பின்னர் நீருக்கடியில் ஒலியியல் ஆராய்ச்சி பங்களிப்புகளுக்காக மிகவும் பிரபலமானவர்.
 
அமெரிக்க ஒலியியல் சங்கத்தின் செய்தி இதழில் வெளியிடப்பட்ட 32 ஆராய்ச்சிக் கட்டுரைகள் உட்பட வெசுட்டன் 65  ஆய்வுக் கட்டுரைகளை எழுதி  வெளியிட்டுள்ளார். 1970 ஆம் ஆண்டு ஒலியியல் நிறுவனம் வெசுட்டனுக்கு ரேலே பதக்கத்தையும், 1998 ஆம் ஆண்டு  அமெரிக்க ஒலியியல் சங்கம்  வெள்ளிப் பதக்கத்தையும் வழங்கி சிறப்பித்தன.

வெசுடன் 1982 மற்றும் 1984 ஆம் ஆண்டுகளுக்கிடையில் இங்கிலாந்து ஒலியியல் நிறுவனத்தின் தலைவராகப் பொறுப்பு வகித்தார்.

2001 ஆம் ஆண்டு நவம்பர் மாதம் 16 ஆம் நாள் வெசுட்டன் காலமானார்.
## மேற்கோள்கள்

பகுப்பு:1929 பிறப்புகள்
பகுப்பு:2001 இறப்புகள்
பகுப்பு:ஆங்கிலேய இயற்பியலாளர்கள்
பகுப்பு:பிரித்தானிய இயற்பியலாளர்கள்பகுப்பு:ஆங்கிலேய அறிவியலாளர்கள்
டக்ளசு தேவார்

**டக்ளசு தேவார்** (1875 - 1957), ஒரு வழக்குரைஞராகவும் இந்தியக் குடிமை ஆட்சிப்பணியில் தலைமைத் தணிக்கை அலுவலராகவும் பணியாற்றியவர். சிறந்த பறவையியலாளராக இருந்த டக்ளசு, பறவைகள் பற்றிப் பல நூல்களை எழுதியுள்ளார். அவர் எழுதிய நூல்களுள் முக்கியமானவை *பாம்பே டக்சு* (1906), *பேட்சு ஆவ் த பிளெயின்சு* (1908), *இந்தியன் பேட்சு* (1910), *ஜங்கிள் ஃபோக்* (1912), *இமாலயன் அண்டு காஷ்மீரி பேட்சு* (1923) உள்ளிட்டவை ஆகும். 

## மேற்கோள்கள்


பகுப்பு:பிரித்தானிய அறிவியலாளர்கள்
பகுப்பு:பறவையியலாளர்கள்
கோபனா (கவிஞர்)

**கோபனா(Gopana)** (கி.பி. 14 ஆம் நூற்றாண்டு) ஒரு இராணுவ அதிகாரி மற்றும் தெலுங்கு கவிஞர் ஆவார், இவர் தெற்குப் பள்ளியின் முதல் தெலுங்கு இலக்கியப் படைப்பான *சிந்துமதி விலாசாமுவை இயற்றினார்.* இரண்டாம் விஜயநகர இளவரசர் குமார கம்பனாவின் இராணுவத்தில் முக்கியமான தளபதிகளில் ஒருவரான கோபனாவும் , மதுரை சுல்தானைக் கைப்பற்றுவதில் முக்கியப் பங்கு வகித்தார்.

இஸ்லாமிய படையெடுப்பாளர்களிடமிருந்து நாட்டைத் துடைத்த பெருமைக்குரிய விஜயநகர சாம்ராஜ்யத்தின் நிறுவனர் புக்கா ராயாவின் மகன் இரண்டாம் குமார கம்பனா ஜெனரலாக இருந்த கோபனா, மதுரையில் முஸ்லீம் கவர்னரைக் கொன்றார், ஸ்ரீரங்கம் கோயிலை அதன் முந்தைய நிலைக்கு மீட்டெடுத்தார். ரங்கநாதரின் சிலை அதன் சொந்த வீட்டிற்கு மீட்கப்பட்டது.

## தனிப்பட்ட வாழ்க்கை
கோபனா ஒரு அர்வேலா நியோகி பிராமண குடும்பத்தில் பிறந்தார் மற்றும் பரத்வாஜா கோத்திரத்தைச் சேர்ந்தவர். அவரின் தந்தை ஒரு நரசநாமத்யா. கோபனா சிறு வயதிலேயே விஜயநகர சாம்ராஜ்யத்தின் சேவையில் சேர்ந்தார், குமார கம்பனாவின் 1371 மதுரை சுல்தானுக்கு எதிரான பயணத்தில் முன்னணி தளபதிகளில் ஒருவராக இருந்தார், இதன் விளைவாக ஸ்ரீரங்கத்தை வெற்றிகரமாக கைப்பற்றி, ரங்கநாதசுவாமி கோயிலை அதன் முந்தைய மகிமைக்கு மீட்டெடுத்தார். 1378 இல் மதுரை நகரத்தை கைப்பற்றியதில் கோபனாவும் ஒரு பங்கைக் கொண்டிருந்தார்.

## இலக்கியப் படைப்புகள்
கோபனாவின் ஒரே இலக்கியப் படைப்பு *தெலுங்கில் உள்ள சிந்துமதி விலாசமு* என்ற கவிதை. இது மதுரை ஜெயாவிற்கும் சிந்திதுமயுக்கு இடையிலான காதல் விவகாரத்தை தொடர்புபடுத்துகிறது. இந்த கவிதை மொத்தம் இரண்டு கான்டோக்களைக் கொண்டுள்ளது மற்றும் இடையில் நிறைய சமஸ்கிருத ஸ்லோகங்களைக் கொண்டுள்ளது.

## மத சார்பு
கோபனா வெங்கடேஸ்வரரின் தீவிர பக்தர் மற்றும் வெங்கடேஸ்வரரின் அருளால் அவரது இலக்கிய வலிமைக்கு காரணம் என்று கூறுவார். தமிழ் நாட்டிற்கு நெடும் படையெடுப்பு சமயத்தில், கோபாலா செல்வாக்கின் கீழ் வந்தது வேதாந்த தேசிகர் மற்றும் விஷிஷ்டத்வைதாவை பின்பற்றி வந்தார்.

## குறிப்புகள்

பகுப்பு:தெலுங்கு கவிஞர்கள்
பகுப்பு:இந்திய அசைவூட்டக் கலைஞர்கள்
நியோசுகோம்ப்ரோப்சு

***நியோசுகோம்ப்ரோப்சு (Neoscombrops)*** என்ற பேரின மீன்கள் கடல் துப்பு மீன்களான அக்ரோபோமடிடே குடும்பத்தினைச் சார்ந்த மீன்களாகும். இந்த பேரின மீன்கள் அத்லாண்டிக் பசிபிக் மற்றும் இந்தியப் பெருங்கடல்களில் காணப்படுகின்றன.

## சிற்றினங்கள்
இந்தப் பேரினத்தில் கீழ்க்கண்ட சிற்றினங்கள் வகைப்படுத்தப்பட்டுள்ளன: 

* *நியோசுகோம்ப்ரோப்சு* *அட்லாண்டிகசு* (மோச்சிசுகி & சனோ, 1984)
* *நியோசுகோம்ப்ரோப்சு சைனோடோன்* (ரீகன், 1921) (வெள்ளி பிரிந்த துடுப்பு)
* *நியோசுகோம்ப்ரோப்சு பசிபிகசு* மோச்சிசுகி , 1979

## வகைபிரித்தல்
இசுக்கொட்லாந்து தென்னாப்பிரிக்க விலங்கியலாளர் ஜான் டோவ் ஃபிஷர் கில்கிறிஸ்ட் (1866-1926) *நியோசுகோம்ப்ரோப்சு* பேரினத்தினை 1922ஆம் ஆண்டில்  விவரித்தார். *நியோசுகோம்ப்ரோப்சு  அனெக்டென்சினை* விவரிக்கும் போது இப்பணியினைச் செய்தார்*. இருப்பினும், சில மீனியல் வல்லுநர்கள் *நி.  அனெக்டென்சினை* சிற்றினத்தை *வெரிலுசு* பேரினத்தில் சேர்த்தனர்*. *பிஷ்பேஸ்* இதை ஒரு தனிப் பேரினமாகத் தொடர்ந்து அங்கீகரிக்கிறது.

## மேற்கோள்கள்


பகுப்பு:மீன் பேரினங்கள்
ரோகிணி ஆர். பாசிபாகரே

**ரோகிணி ஆர்.பாசிபாகரே** (*Rohini R Bhajibhakare)* ஓர் இந்திய ஆட்சிப் பணியாளராவார். 2017 ஆம் ஆண்டு ஆகத்து மாதத்தில் சேலம் மாவட்டத்தின்  முதல் பெண் மாவட்ட ஆட்சியராக  ரோகிணி ஆர்.பாசிபாகரே பதவியேற்றார்.
## வாழ்க்கை

ரோகிணி ஆர். பாசிபாகரே மகாராட்டிரத்திலுள்ள சோலாப்பூர் மாவட்டத்தில் 1986ஆம் ஆண்டு டிசம்பர் மாதத்தில் பிறந்தார். இவருடைய தந்தை பெயர் இராமதாசு மற்றும் கணவர் பெயர் விசயேந்திர பிடாரி. புனேவிலுள்ள பொறியியல் கல்லூரியில் இளங்கலை கணினிப் பொறியியல் முடித்தார். குடிமைப் பணி அதிகாரியாக தேர்ச்சிப் பெற்றபின் முதன் முதலில் தமிழகத்தின் மதுரை மாவட்டத்தில் உதவி ஆட்சியராக பணியாற்றினார். பிறகு திண்டிவனத்தின் துணை ஆட்சியராக பணியாற்றிவிட்டு மீண்டும் மதுரைக்குக் கூடுதல் ஆட்சியராக நியமிக்கப்பட்டார். இதன்பிறகு சேலம் மாவட்டத்தின் ஆட்சியராக பொறுப்பேற்றார். சேலம் மாவட்டத்தின் முதல் பெண் ஆட்சியர் என்ற பெருமையைப் பெறுகிறார். மாவட்ட ஆட்சியராக பல சேவைகளைச் செய்து மக்களிடையே பெரும் பாராட்டுகளைப் பெற்றார்.  சென்னையில் உள்ள தமிழ்நாடு இசை மற்றும் நுண் கலைகள் பல்கலைக்கழக பதிவாளராகப் பணியாற்றிய பின் தற்பொழுது உயர்கல்வித்துறை இணைச்செயலராக ரோகிணி பணியாற்றி வருகிறார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
ஊரு விட்டு ஊரு வந்து

**ஊரு விட்டு ஊரு வந்து** (*Ooru Vittu Ooru Vanthu*) என்பது 1990 ஆம் ஆண்டு வெளிவந்த இந்தியத் தமிழ்த் திரைப்படமாகும். கங்கை அமரன் இயக்கத்திலும், இராணி அழகப்பன் தயாரிப்பிலும் வெளிவந்த இப்படத்தில் ராமராஜன், கௌதமி, கவுண்டமணி, சங்கிலி முருகன் ஆகியோர் முன்னணி வேடங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.

## நடிகர்கள்
* செல்வராஜாக ராமராஜன் 
* கமாச்சியாக கௌதமி 
* கவுண்டமணி - பூசாரி
* சங்கிலி முருகன் - சந்தோஷ் 
* உதவிப் பூசாரியாக செந்தில் 
* மணமகனின் தந்தையாக வி. கே. ராமசாமி 
* ராஜா - தினேஷ்
* மரியானாவாக தேவிப்ரியா
* இரண்டாவது உதவிப் பூசாரியாக குள்ளமணி

## பாடல்கள்
இத்திரைப்படத்திற்கு இளையராஜா இசையமைத்திருந்தார். திரைப்படத்தின் அனைத்துப் பாடல்களையும் கங்கை அமரன் இயற்றியுள்ளார். 

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கௌதமி நடித்த திரைப்படங்கள்
தப்புலா தெர்தியா

பகுப்பு:பூச்சிகள்
***தப்புலா தெர்தியா*** (*Dappula tertia*) என்பது சைக்கிடே குடும்பத்தினைச் சார்ந்த அந்துப்பூச்சி ஆகும். இது இந்திய-ஆஸ்திரேலியப் பிராந்தியத்தில் பரவலாகக் காணப்படுகிறது. இங்கு இது இந்தியாவிலிருந்து சொலமன் தீவுகள் வரை காணப்படுகிறது. இதன் வாழ்விடம் தாழ்நிலங்களாகும்.

*த. தெர்தியா*வின் இளம் உயிரிகள்  முள்ளு சீதா (*[[முள்ளு சீதா|அன்னோனா முரிகாட்டா)]]* மற்றும் தென்னையினை (*கோகோசு நியூசிபெரா*) உணவாக உண்ணுகிறது. மேலும் இது எண்ணெய் பனை மற்றும் காபி தோட்டங்களில் சேதத்தை ஏற்படுத்துகின்றது.

## மேற்கோள்கள்
ஆர். லதா தேவி

**ஆர். லதா தேவி** (*R. Latha Devi*)  என்பவர் கேரளாவைச் சேர்ந்த இந்திய அரசியல்வாதி ஆவார். இவர், கேரளாவின் சடையமங்கலம் சட்டமன்றத் தொகுதியிலிருந்து இந்திய பொதுவுடமைக் கட்சி சார்பில் தேர்ந்தெடுக்கப்பட்ட சட்டமன்ற உறுப்பினர் ஆவார். தேவி தனது முதுகலை படிப்பில் பல்கலைக்கழக முதல் தரத்தினைப் பெற்றுள்ளார். இவர் கேரள அனைத்திந்திய மாணவர் சங்கத்தின் துணைத் தலைவராகவும், அதன் ஒருங்கிணைப்பாளராகவும், கேரள ஆய்வக மாணவர் ஒன்றியத்தின் தலைவராகவும், கேரள மாநில மகளிர் சங்கத்தின் உறுப்பினராகவும், இந்திய பெண்கள் தேசிய கூட்டமைப்பின் உறுப்பினராகவும் இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:1963 பிறப்புகள்
பகுப்பு:கொல்லம் மாவட்ட மக்கள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஹிருஷிகேஷ் ஜோஷி

**ஹிருஷிகேஷ் ஜோஷி** என்பவர் மராத்தி நடிகர் ஆவார். இவர் ஏராளமான இந்தி, மராத்தித் திரைப்படங்கள், தொலைக்காட்சி தொடர்களில் நடித்துள்ளார். நடிப்பிற்காக பல பிரபல நிபுணர்களின் பாராட்டுகளைப் பெற்றுள்ளார். விருது பெற்ற படங்களில் ஹரிச்சந்திரச்சி பேக்டரி, யெல்லோ (2014 படம்), ஆஜ்சா திவாஸ் மஜா , விஷ்ணுபந்த் டாம்லே டாக்கீஸின் அன்ஸங் ஹீரோ, தியோல் ஆகியவற்றில் நடித்துள்ளார்.

ஹிருஷிகேஷ் ஜோஷி கோலாப்பூரில் பிறந்தார்.  1997 ஆம் ஆண்டில் நேஷனல் ஸ்கூல் ஆஃப் டிராமாவில் முதுகலைப் பட்டப்படிப்பை முடித்தார், இந்தி, மராத்தி மற்றும் சமஸ்கிருத மொழிகளில் 50 க்கும் மேற்பட்ட நாடகங்களில் நடித்துள்ளார். இலங்கை நாடக விழாவிற்கு இந்தியாவைப் பிரதிநிதித்துவப்படுத்தினார். 'அபிகியன் சகுந்தலம்' என்ற சமஸ்கிருத நாடத்தினை கொழும்பு மற்றும் கண்டி ஆகிய இடங்களில் நடத்தினார்  .

கமர்ஷியல் ப்ளே ஸ்டேட் போட்டிக்கு (1999-2000) ஷோபயாத்ரா நாடகத்திற்காக, (2006-2007) லவ் ஸ்டோரிக்கு (2007-2008) 'யே பாவ் டோகா நகோ காவ்' படத்திற்காக 400 க்கும் மேற்பட்ட நிகழ்ச்சிகள், வணிக நாடகமான முக்கம்போஸ்ட் பாம்பில்வாடி  மேலும் இசை நாடகத்திற்கான 150 க்கும் மேற்பட்ட நிகழ்ச்சிகள் சங்கீக் லக்னகல்லோல். வணிக நாடகத்திற்கான 150 க்கும் மேற்பட்ட நிகழ்ச்சிகள், மராத்தி நாடகம் லவ் ஸ்டோரி ஆகியவற்றில் நடித்துள்ளார்.

புகழ்பெற்ற மராத்தி செய்தித்தாளான லோக்சட்டாவிலும் அவர் ஒரு கட்டுரையை எழுதுகிறார்  மகாராஷ்டிரா மாநில அரசின் சிறந்த நடிகருக்கான விருது பெற்றுள்ளார்.

## திரைப்படவியல்

### படங்கள்

## விருதுகள்

* மகாராஷ்டிரா மாநில அரசின் சிறந்த நடிகருக்கான விருது. கமர்ஷியல் ப்ளே ஸ்டேட் போட்டிக்கு (1999-2000) ஷோபயாத்ராவுக்கு
* மகாராஷ்டிரா மாநில அரசின் சிறந்த நடிகருக்கான விருது. லவ் ஸ்டோரிக்கான கமர்ஷியல் ப்ளே ஸ்டேட் போட்டிக்கு (2006-2007)
* மகாராஷ்டிரா மாநில அரசின் சிறந்த நடிகருக்கான விருது. கமர்ஷியல் ப்ளே ஸ்டேட் போட்டிக்கு (2007-2008) ஐ பாவ் டோகா நகோ காவ்

## குறிப்புகள்


பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:இந்திய எழுத்தாளர்கள்
திரூர் ஆறு

**திரூர் ஆறு** (*Tirur River*) அல்லது திரூர்-பொன்னானி ஆறு தென்னிந்தியாவில் கேரளாவின் மலப்புறம் மாவட்டத்தில் திரூர் வட்டத்திள்ள அதவநாட்டில் தொடங்கி திருநாவாயின் தென்மேற்கில் பாய்கிறது. பின்னர், தென்மேற்கே அளிஞ்சுவட்டில் திரும்பி திரூர் நகரம் வழியாக இளங்குளத்தை அடைந்து, இறுதியாக பாரதப்புழாவுடன் சேர்கிறது. இது கடலோர நகரமான பொன்னானிக்கு அருகிலுள்ள அரபிக் கடலில் கலக்கிறது. இந்த ஆறு அழகிய சதுப்பு நிலங்களுக்கும், பல வகையான மீன்கள், பறவைகளுக்குப் பெயர் பெற்றது. 

படகு போக்குவரத்துக்கேற்ற இந்த ஆறு, மேற்கு கடற்கரை நீர் போக்குவரத்து அமைப்பின் ஒரு பகுதியாகும். இதன் நீளம் 48 கிலோமீட்டர் (30 மைல்) ஆகும். மலையாள இலக்கியத்தின் தந்தை என அறியப்படும் துஞ்சத்து இராமானுசன் எழுத்தச்சன் இந்த ஆற்றங்கரையில் பிறந்து வளர்ந்தார். இவரது நினைவைப் போற்றி "துஞ்சன் பரம்பு" என்றழைக்கப்படும் இவரது பிறந்த இடம் ஆற்றின் மிக அருகில் அமைந்துள்ளது. மேலும், இந்த இடம் பண்டைய தனூர் இராச்சியத்தில் (வேட்டத்துநாடு) அன்னரதேசம் என்றும், திரிக்கண்டியூர் அம்சம் என்று அழைக்கப்பட்டது. கவிஞரும் கேரள கலாமண்டலத்தின் நிறுவனருமான வள்ளத்தோள் நாராயண மேனனும்,இடைக்கால கேரள வானியல், கணிதப் பள்ளியின் முக்கிய உறுப்பினரான, மேல்பத்தூர் நாராயண பட்டத்திரியும் திரூர் ஆற்றின் அருகே பிறந்தவர்கள்.

## மேற்கோள்கள்

## வெளியிணைப்புகள்

* Malappuram
* Tirur River
* Road Over Bridge at Tirur Inaugurated 

பகுப்பு:மலப்புறம் மாவட்ட ஆறுகள்
பெண் (1991 தொலைக்காட்சி தொடர்)

***பென்*** என்பது 1991 ஆம் ஆண்டு இந்திய நாடக ஆந்தாலஜி மினி-சீரிஸ் ஆகும். இதனை சுஹாசினி மணிரத்னம் இயக்கினார். சாருஹாசன் தயாரித்திருந்தார்.

சென்னை தூர்தர்ஷன் தொலைக்காட்சியில்  தென்னிந்திய பெண்களின் வாழ்க்கையை ஆராயும் எட்டு தனித்தனி அத்தியாயங்களாக வெளிவந்தன. நடிகைகள் ரேவதி, பானுப்ரியா, கீதா, ராதிகா, அமலா, ஷோபனா, சரண்யா மற்றும் சுஹாசினி ஆகியோர் எட்டு அத்தியாயங்களில் முக்கிய கதாபாத்திரங்களில் நடித்திருந்தனர். இந்தத் தொடருக்கு இளையராஜா இசையமைத்துள்ளார். ஒளிப்பதிவு ஜி.பி. கிருஷ்ணாவின் மற்றும் படத்தொகுப்பு பி. லெனின் மற்றும் கோபால் ஆகியோர் செய்திருந்தனர். இந்தத் தொடர் 1991 இல் வெளியிடப்பட்டது.

## நடிகர்கள்

**ஹேமாவுக்கு கல்யாணம்**
*ரேவதி (நடிகை) - ஹேமா
*சாருஹாசன் - ஹேமாவின் தந்தை
*ஸ்ரீவித்யா - ஹேமாவின் அம்மா
* நித்யா - ஹேமாவின் உடன்பிறந்தவள்
* பேபி விஜயா - இளவயது ஹேமா
*பேபி நீனா - இளவயது ஹேமாவின் உடன்பிறந்தவள்.

**அப்பா அப்படிதான்**
*ஜெமினி கணேசன் - சாரதாவின் தந்தை
*பானுப்ரியா (நடிகை) - சாரதா
*பானு சந்தர்- சந்திரசேகர்
*ராஜ்யலட்சுமி - சுஜாதா
*ஏ. வி. ரமணன் - சந்திரசேகரின் சகோதரன்
* லட்சுமிப்பிரியா - சாரதாவின் அம்மா
* மைதிலி - சந்திரசேகரின் மைத்துனி
* பிரியா - பிரியா

**அப்பா இருக்கேன்**
* கீதா
* சந்திரஹாசன்
* அ. வி.ராமணன்
* காக்கினாடா சியாமலா
* தேவிகா ராணி
* கீதா நாகராஜன்
* மீனா
* விக்ரம் ராஜ்

**திருமதி ரங்கநாத்**
* ராதிகா
* சரத் பாபு
* மாஸ்டர் ரிச்சர்ட்
* குழந்தை திவ்யா
* சுசீலா ரங்கநாத்
* வீரராகவன்
* ராகவேந்தர்
* வீரசாமி
* பாலாஜி
* கிருஷ்ணன்

**குட்டி ஆனந்த்**
* அமலா
* நிஷல்கல் ரவி
* மாஸ்டர் ஆனந்த்
* குட்டி பத்மினி
* பூர்ணம் விஸ்வநாதன்
* வாணி
* காயத்ரி

**காதல் கதை**
* ஷோபனா
* நித்யா
* பிரியா
* ராதாபாய்
* ராஜா
* வெங்கி

**ராஜி மாதிரி பொண்ணு**
* சோவ்கார் ஜனகி
* ரகுவரன்
* சரண்யா

**வார்த்தை தவறி விட்டாய்**
* பார்த்திபன்
* சுஹாசினி மணிரத்னம்

## தயாரிப்பு
தென்னிந்திய பெண்களின் வாழ்க்கையை மையமாகக் கொண்ட தனித்தனி அத்தியாயங்களைக் கொண்ட சிறிய தொடரான *பெண்* இருந்தது. இதல் முதன் முதலாக மணிரத்தினத்தின் மனைவி சுஹாசினி இயக்குநராக அறிமுகமானார்.

திரைகதை எழுத்தாளரும், இயக்குனருமான வி பிரியா இத்தொடரில் ஒரு நடிகையாக அறிமுகமானார். சுஹாசினியின் திரைப்படத் தயாரிப்பின் பாணியால் தான் ஈர்க்கப்பட்டதாகவும், இந்த செயல்முறை திரைப்படத் துறையில் ஒரு தொழிலை மேற்கொள்ள ஊக்கமளித்ததாகவும் அவர் குறிப்பிட்டார்.

## குறிப்புகள்


## வெளி இணைப்புகள்

பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:1990ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
ஏ. வி. ரமணன்

**ஆ.வெ.ரமணன்** (ஆரவமுதன் வெங்கட ரமணன்) ஒரு தமிழ் தொலைக்காட்சித் தொகுப்பாளர், பாடகர், நடிகர் என பன்முகம் கொண்டவர். புகழ்பெற்ற சன் டிவி நிகழ்ச்சியான *சப்த ஸ்வரங்கள்* நிகழ்ச்சியின் போது நன்கு அறியப்பட்டவராக இருந்தார். பின்னணிப் பாடகி உமா ரமணனை மணந்தார்.

திரைப்படங்கள், தொலைக்காட்சித் தொடர்களில் நடித்துள்ளார். ஏ. வி. ரமணன், உமா ரமணன் தம்பதிகளுக்கு விக்னேஷ் ரமணன் என்ற மகன் உள்ளார். இவர் பொறியியல் பட்டதாரி ஆவார்.

'ரமணனின் மியூசியானோ' என்ற இசைக்குழுவை உருவாக்கினார். அக்குழுவில் விக்னேஷ் ரமணனும், உமா ரமணனும் இணைந்து இசை நிகழ்ச்சிகளை நடத்துவர்.

கண்ணதாசன் இவருக்கு இசை நிலவு என்ற பட்டத்தை வழங்கினார்.

## திரைப்படவியல்

### நடிகர்
* *காதல் காதல் காதல்* (1980)
* *[[சத்ரியன் (திரைப்படம்)|சத்ரியன்]]* (1990) - காவல் அதிகாரி
* என்னவளே (2001) - சப்தஸ்வரங்கள்  தொகுப்பாளராக சிறப்புத் தோற்றம்
* பாய்ஸ் (தமிழ் திரைப்படம்) (2003) - சித்தார்த்தின் தந்தை
* மதுரே (2004) - அதிகாரி

### இசையமைப்பாளர்
* *நீரோட்டம்* (1979)
* *காதல் கதல் கதால்* (1980)

### பாடகர்
* *நேற்றொரு மேனகை* - மன்மதா லீலை
* *மோகன கண்ணன்* ( உமா ரமணனுடன் ) - ஸ்ரீ கிருஷ்ண லீலா
* *என் செல்ல பெரு* ( சுசித்ராவுடன் ) - போக்கிரி
* *ஒரு அதுக்கு* - ருத்ரா வீனை தொடர்

## மேற்கோள்கள்

## வெளி இணைப்புகள்
* A V Ramanan's Musiano Website
* YouTube Channel

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
ஆனந்த் கிருஷ்ணமூர்த்தி

**ஆனந்த் கிருஷ்ணமூர்த்தி** என்பவர் ஒரு இந்திய திரைப்பட ஒலி வடிவமைப்பாளர், ஒலி ஆசிரியர் மற்றும் தயாரிப்பு ஒலி கலவையாளர், மற்றும் நடிகர் என பன்முகம் கொண்டவர் ஆவார். அஞ்சலி திரைப்படத்தில் குழந்தை நட்சத்திரமாக நடித்துள்ளார். ஆசை, உன்னைப் போல ஒருவன் போன்ற பல திரைப்படங்களில் சிறிய கதாப்பாத்திரங்களில் நடித்துள்ளார்.

## ஆரம்ப கால வாழ்க்கை
கிருஷ்ண மூர்த்தி முதன் முதலாக மணிரத்னம் இயக்கத்தில் அஞ்சலி திரைப்படத்தில் குழந்தை நட்சத்திரமாக நடித்தார்.  மே மாதம், சதி லீலாவதி, ஆசை, தளபதி என பல திரைப்படங்களில் நடித்துள்ளார். 1995 வரையில் பல தொலைக்காட்சி தொடர்களில் நடித்துள்ளார்.

## கல்வி
ஆனந்த் சென்னை லயோலா கல்லூரியில் விஷுவல் கம்யூனிகேஷனில் இளங்கலை பட்டமும், சென்னை அண்ணா பல்கலைக்கழகத்தில் எலக்ட்ரானிக் மீடியாவில் முதுகலை பட்டமும் பெற்றார். பின்னர் அவர் 2005 இல் பிரிஸ்டல் பல்கலைக்கழகத்தில் திரைப்படம் மற்றும் தொலைக்காட்சி தயாரிப்பில் எம்.ஏ பட்டம் பெற்றுள்ளார்..

## தொழில்
கிருஷ்ணமூர்த்தி 2001-2002 வரை தமிழ்த் திரைப்பட இயக்குநர் பாலு மகேந்திராவுக்கு உதவி இயக்குனாக பணி செய்தார்.  2005 -2006 வரை  எம்.ஏ. கிருஷ்ணமூர்த்தி பிரித்தானிய ஒலிபரப்புக் கூட்டுத்தாபனத்துடன் ஒலி பயிற்சியாளராகவும் பணியாற்றினார்.

கிருஷ்ணமூர்த்தி மர்மயோகி திரைப்படத்திற்கு ஒலி சேர்க்கையில் பணி செய்தார்.  இது 2008 ஆம் ஆண்டில் நிறுத்தப்பட்டது. பின்னர் 2009 இல் உன்னைப்போல் ஒருவன்   க்கான உரையாடல் எடிட்டிங் மற்றும் ஒலியை கையாண்டார் மற்றும் உன்னைப் போல் ஒருவன் திரைப்படத்தில் ஐ.ஐ.டி டிராப்அவுட் ஹேக்கராக திரையில் தோன்றினார்.

அரோ 3 டி வடிவத்தில் தயாரிக்கப்பட்ட கமல்ஹாசன் இயக்கிய விஸ்வரூபத்தில் மேற்பார்வையிடும் ஒலி ஆசிரியராக கிருஷ்ணமூர்த்தி இருந்தார். பின்னர் பிரபலமான கல்யாண சமயல் சாதம் படத்திற்காக ஏ.டி.ஆர். அவர் ஆன் எ குவெஸ்ட் உடன் இணைந்து இயக்கியுள்ளார், சின்மயானா சரஸ்வதியின் வாழ்க்கையைப் பற்றி சின்மயா மிஷன் தயாரித்த படம், இது உலகம் முழுவதும் வரையறுக்கப்பட்ட வெளியீட்டைப் பெற்றது.

தற்கொலை எண்ணம் கொண்ட மாணவர்களுக்கு அறிவுரை வழங்கும் தற்கொலை ஆலோசனையின் ஒரு குறும்படத்தை அவர் இயக்கியுள்ளார்.

## திரைப்படவியல்

; ஒலி வடிவமைப்பாளர்

* உன்னைப்போல் ஒருவன் (2009) (உரையாடல் எடிட்டிங்) (ஒலி வடிவமைப்பு)
* மன்மதன் அம்பு (2010) (ஒலி ஆசிரியர் மேற்பார்வை) (ஒலி பதிவாளர்)
* நிழல்களின் நிழல்கள் (2010) (ஒலி ஆசிரியர்)
* விஸ்வரூபம் (2012) (ஒலி ஆசிரியர்)
* கல்யாண சமையல் சாதம் (2013) (ஏ.டி.ஆர்)
* ஆன் எ கியூஸ்ட் (2014) (இணை இயக்குநர்) 
* ஓ காதல் கண்மணி (2015) (ஒலி வடிவமைப்பாளர்)
* குற்றமே தண்டனாய் (2016) (ஒலி ஆசிரியர் மேற்பார்வை)
* காற்று வெளியிடை (2017) (ஒலி ஆசிரியர் மேற்பார்வை)

; நடிகர்

* அஞ்சலி (1990)
* தளபதி (1991)
* தலைவாசல் (1992)
* மே மாதம் (1994)
* சதி லீலாவதி (1995)
* ஆசை (1995)
* உன்னைப் போல ஒருவன் (2009)

## வெளி இணைப்புகள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:வாழும் மக்கள்
சப்னா பப்பி

**சப்னா பப்பி** என்பவர் ஒரு பிரித்தானிய நடிகை மற்றும் மாடல் ஆவார். இவர் இந்திய தொலைக்காட்சித் தொடரான  கிரண் ரத்தோட் மற்றும் இந்தி படங்களான *காமோஷியன்* மற்றும் *டிரைவ் ஆகியவற்றில் பணியாற்றியதன் மூலம் அறியப்படுகிறார்* .

## தொழில்
**சப்னா பப்பி** 22 வயதில், பர்மிங்காமில் உள்ள ஆஸ்டன் பல்கலைக்கழகத்தில் படிக்கும் போது, பப்பி டிரின்னி மற்றும் சூசன்னாவின் முகமாக தேர்ந்தெடுக்கப்பட்டார்.

பப்பி கர் ஆஜா பர்தேசியில் ருத்ரானியாகவும், 24 இல் கிரண் ரத்தோடாகவும் தோன்றியுள்ளார். அர்ஜுன் ராம்பலுடன் இணைந்து கேலக்ஸி சாக்லேட் விளம்பரம், விராட் கோலியுடன் பெப்சி விளம்பரம் மற்றும் யமி கௌதமுடன் இணைந்து ஃபேர் அண்ட் லவ்லி விளம்பரம் போன்ற விளம்பரங்களிலும் தோன்றியுள்ளார். பப்பி தற்போது தனது இரண்டாவது படமான ஷூஜித் சிர்காரின் *சத்ரா கோ ஷாடி ஹை* படத்தின் தொலைக்காட்சி நடிகர் பருன் சோப்டிக்கு ஜோடியாக படப்பிடிப்பு நடத்தி வருகிறார்.  விபிஷ் பிலிம்ஸ் மற்றும் பாக்ஸ் ஸ்டார் ஸ்டுடியோஸ், *காமோஷியன் ஆகியவற்றுக்கு* இடையேயான இணை தயாரிப்பிலும் பப்பி நடித்துள்ளார், அறிமுக வீரர் கரண் தாரா இயக்கிய அலி ஃபசல் மற்றும் குர்மீத் சவுத்ரி ஆகியோருடன் .

## விளம்பரங்கள்
அர்ஜுன் ராம்பாலுடன் கேலக்ஸி சாக்லேட் , விராட் கோலியுடன் பெப்சி விளம்பரம், யமி கௌதம் மற்றும் சன்சில்க் ஷாம்பூவுடன் இணைந்து ஃபேர் அண்ட் லவ்லி போன்ற விளம்பரங்களில் பப்பி பணியாற்றியுள்ளார்.

## திரைப்படவியல்

## தொலைக்காட்சி நிகழ்ச்சிகள்

## வலைத் தொடர்

## குறிப்புகள்


## வெளி இணைப்புகள்
* 
* 

பகுப்பு:1980கள் பிறப்புகள்
பகுப்பு:வாழும் மக்கள்
பகுப்பு:பிரித்தானியத் தொலைக்காட்சி நடிகைகள்
மிருணாளினி இரவி

**மிருணாளினி இரவி** (*Mirnalini Ravi*) என்பவர் ஒரு நடிகை ஆவார். இவர் டிக்டாக் செயலி மூலம் காணொளிகளை வெளியிட்டு பிரபலமான பின் நடிகையாக ஆனார். இவர் முக்கியமாக தென்னிந்திய படங்களில் தோன்றினார்.

## தொழில்
மிருணாளினி பொறியியல் படித்து ஒரு ஐ.டி நிறுவனத்தில் வேலை செய்யத் தொடங்கினார். தனது ஓய்வு நேரத்தில், அவர் டிக்டோக் மற்றும் டப்ஸ்மாஷ் வீடியோக்களைப் பதிவேற்றினார். இயக்குநர் தியாகராஜன் குமாரராஜா அந்த வீடியோக்களில் ஒன்றைப் பார்த்து, *[[சூப்பர் டீலக்ஸ்]]* படத்திற்கான ஆடிஷனுக்கு அழைத்தபோது அவரது திரை வாழ்க்கை தொடங்கியது.  சுசீந்திரனின் *சாம்பியனில்* முன்னணி நடிகையாக நடித்தார்.

இவர் 2019 ஆம் ஆண்டு தெலுங்கு திரையுலகில்  அறிமுகமானார்.*கடலக்கொண்டா கணேஷ்* என்ற திரைப்படத்தில் நடிகர் அதர்வா வின் நாயகியாக அறிமுகம் ஆனார். *டைம்ஸ் ஆப் இந்தியா வெளியிட்டுள்ள* படத்தின் மறுஆய்வில், விமர்சகர் "மிருனாலினி தன்னிடம் இருக்கும் திரை நேரத்தில் ஒரு அற்புதமான நடிப்பை வழங்குகிறார்" என்று எழுதினார். மிருனாலினி ரவி கதாநாயகியாக பொன்ராம் *எம்.ஜி.ஆர் மகன்* ஜாங்கோ*,* கோப்ரா, போகரு ஆகிய திரைப்படங்களில் நடித்துள்ளார்.

## விருதுகள் மற்றும் சாதனைகள்
2016 ஆம் ஆண்டில், மிருணாளினிக்குத் தொடக்க விருது வழங்கும் விழாவில் ஸ்மைல் செட்டாய் சிறந்த பெண் டப்ஸ்மாஷர் விருதை வழங்கினார்கள். 2017 ஆம் ஆண்டில், ஃபோகஸ் லைஃப்ஸ்டைல் பத்திரிகையின் அட்டைப்படத்தில் அதன் செப்டம்பர் இதழுக்காக அவர் இடம்பெற்றார்.

## திரைப்படங்கள்
* சூப்பர் டீலக்ஸ் - சேத் பெண் (ஏலியன்)
* கடலக்கொண்ட கணேஷ் - புஜ்ஜிமா
* சாம்பியன் - சனா
* எனிமி - Dr. அஷ்விதா
* எம்.ஜி.ஆர் மகன் - அனு ப்ரியா
* ஜாங்கோ - நிஷா கௌதம்
* கோப்ரா - ஜெனிபர் ரொசாரியோ

## குறிப்புகள்


## வெளி இணைப்புகள்
* 
* 

பகுப்பு:1995 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
அலாங் கோட்டை

**அலாங் கோட்டை** (*Alang Fort*) அல்லது **ஆலங்காட்** அல்லது **ஆலாங்** கோட்டை என்று அழைக்கப்படுவது  மேற்குத் தொடர்ச்சி மலையில், மகாராட்டிராவின் நாசிக், கல்சுபாய் வரம்பில் அமைந்துள்ள ஒரு கோட்டையாகும். அலாங் கோட்டை, மடங்காட் கோட்டை, குலாங் கோட்டை மற்றும் இவற்றை இணைக்கும் மலையேற்றப் பாதை **அலங், மதன்** மற்றும் **குலாங் (ஏ.எம்.கே)** என அழைக்கப்படுகிறது. அலாங் கோட்டையினைச் சென்றடைவது மிகவும் கடினமான ஒன்றாகக் கருதப்படுகிறது. மகாராட்டிரா கலாச்சார அரசாங்க வலைத்தளம், "அலாங்-மதன்-குர்லாந்து மகாராஷ்டிராவின் மிகவும் சவாலான மலையேற்றங்களில் ஒன்றாகும்” எனக் குறிப்பிடுகிறது. குறிப்பாக வழிநெடுகிலும் உள்ள நீரோடைகள் மற்றும் அடர்ந்த காடுகள் சவாலான பயண அனுபவத்தினைத் தருகின்றது. அனுபவம் வாய்ந்த மலையேறுபவர்களுக்கு இந்த பாதை பொருத்தமானது. இப்பகுதியில் பெய்யும் மழை மற்றும் கரடுமுரடான பாதைகள் காரணமாகக் கோட்டைகளை அணுகுவது கடினம் என்றாலும், இவை பிரபலமான சுற்றுலாத் தலமாக இருக்கின்றன.

இந்த கோட்டை இயற்கையாக அமைந்த இந்த பீடபூமியில் அமைந்துள்ளது. கோட்டையின் உள்ளே இரண்டு குகைகள், ஒரு சிறிய கோயில், மற்றும் 11 மலை நீர்த் தொட்டிகள் உள்ளன. இரண்டு குகைகளிலும் 40 பேர் வரை தங்கலாம். வரலாற்றுச் சிறப்பு மிக்க கட்டிடங்களின் எச்சங்கள் கோட்டை முழுவதும் பரவியுள்ளன. கோட்டையின் கிழக்கே கலசுபாய், ஆந்த் கோட்டை, பட்டா மற்றும் பிதாங்காட் உள்ளன. வடக்கு பகுதியில் ஹரிகர், திரையம்பாக்காட்டும் அஞ்சனேரியும் மற்றும் தெற்கு, அரிசுசந்திரகாட்டும், ஆஜாபோககாட்டும், குட்டாவும், இரட்டான்காட்டும் உள்ளன.

இது நகரத்திலிருந்து தொலைவில் உள்ளதால், மலையேற்றத்தின் அனுபவம் வாய்ந்த மலையேறுபவர்கள் கூட தங்கள் பயணத்தின் முழுமையிலும் போதுமான அளவு உணவு மற்றும் தண்ணீரை எடுத்துச் செல்ல அறிவுறுத்தப்படுகிறார்கள்.

## அணுகல்
அலாங்கிற்கு செல்ல அம்பேவாடி கிராமம் வழியாகச் செல்லலாம் . கசார அல்லது இக்காடாபுரியினை தொடருந்து அல்லது பேருந்து மூலம் சென்றடையலாம். கோடியிலிருந்து காலை 07.30 மணிக்குப் புறப்படும் பேருந்து சேவை ஒன்றும் உள்ளது. இந்த பேருந்து , தொலைவில் உள்ள அம்பேவாடியினை மூன்று மணி நேரப் பயணத்திற்குப் பிறகு சென்றடைகிறது. அம்பேவாடியிலிருந்து, அலாலங், மதன் மற்றும் குலாங் ஆகிய கோட்டைகளைக் காணலாம். இந்த பேருந்து அலாங் மற்றும் மதன் இடையேயான கோட்டையைக் காணும் இடம் வரை பயணிக்கிறது. இப்பகுதியின் இடதுபுறம் அலாங்கும் வலதுபுறம் மதனும் உள்ளது.

அலாங் கோட்டையினை காட்காரிலிருந்து பண்டர்தாரா வழியிலும் அணுகலாம். இதற்கு 2  மணி நேரம் பயணம் ஆகும். உதத்வடேவிலிருந்து பண்டர்தாரா வழியாக மூன்றாவது குகையை அடையலாம். மற்றொரு வழி உதத்வதே காவ்னைச் பண்டர்தரா வழியாக அடையலாம். இது பீடபூமிக்குச் சென்றடைந்து அங்கிருந்து இரண்டாவது பாதையுடன் இணைகிறது.

## கேலரி

படிமம்:Alang Steps.jpg|
படிமம்:Alang view with caves.jpg|
படிமம்:Alang_Curvature.jpg|
படிமம்:Alang Construction.jpg|
படிமம்:Water storing on Alang.jpg|
படிமம்:Anang Cave.jpg|
படிமம்:Mandan from Anang cave.jpg|
படிமம்:Close door on Alang Fort.jpg|
படிமம்:Anang Madan Kulang - 3 forts range.jpg|
படிமம்:Sunset from fort Alang.jpg|

## மேற்கோள்கள்


பகுப்பு:இந்தியாவிலுள்ள கோட்டைகள்
பரப்பநாடு

[thumb| [செங்கடல் செலவு|செங்கடல் செலவின் பெயர்கள், வழிகள், இடங்கள் (பொ.ச. 1 ஆம் நூற்றாண்டு)]]
**பரப்பநாடு** (*Parappanad*) என்பது இந்தியாவின் மலபாரில் ஒரு முன்னாள் நிலப்பிரபுத்துவ சுதேச மாநிலமாக இருந்தது.  பரப்பநாடு அரசக் குடும்பத்தின் தலைமையகம் இன்றைய மலப்புறம் மாவட்டத்திலுள்ள பரப்பனங்காடி என்ற ஊரில் இருந்தது. பொ.ச.1425ஆம் ஆண்டில், நாடு வடக்கு பரப்பநாடு (பேப்பூர் இராச்சியம்), தெற்கு பரப்பநாடு (பரப்பூர் சொரூபம்) எனப் பிரிக்கப்பட்டது. தெற்கு பரப்பநாட்டில் திரூரங்கடியும், பரப்பனங்காடி நகரமும் அடங்கும். வடக்கு பரப்பநாடு (பேப்பூர் இராச்சியம் அல்லது கரிப்பா கோவிலகம்) பன்னியங்கறை, பேப்பூர், கோழிக்கோடு வட்டத்தின் செருவண்ணூர் ஆகியவையும் அடங்கும்.

பரப்பநாட்டின் ஆட்சியாளர்கள் கோழிக்கோடு நாட்டின் சாமோரியன்களின் கீழ் ஆண்டு வந்தனர். மேலும் வடக்கே பேப்பூர் துறைமுகம் வரை அதிகார வரம்பைக் கொண்டிருந்தனர். இடைக்காலத்தின் ஆரம்பத்தில், கோழிக்கோடு, பரப்பநாடு மலபார் கடற்கரையில் ஒரு முக்கியமான கடல் வர்த்தக மையமாக வளர்ந்தது. பின்னர் இது பிரித்தானிய இராச்சியத்தின் கீழ் மலபார் மாவட்டத்தில் ஏறநாடு வட்டத்தின் ஒரு பகுதியாக மாறியது. 

## வரலாறு

திப்பு படையெடுப்பைத் தொடர்ந்து, அரச குடும்பம் திருவிதாங்கூருக்கு தப்பி ஓடியது. எவ்வாறாயினும், சண்டை முடிந்த பின்னர், பரப்பநாடு அரச குடும்பம் பிரிட்டிசு அரசாங்கத்திடமிருந்தும் திருவிதாங்கூர் அரசாங்கத்திடமிருந்தும் ஓய்வூதியத்தை ஏற்க ஒப்புக்கொண்டு, திருவிதாங்கூர் மாநிலத்தில் தங்கியிருந்தது. அப்போதைய திருவிதாங்கூர் அரசனான கார்த்திகைத் திருநாள் இராமவர்மன், இவர்களை சங்கணாசேரி அரண்மனையில் தங்க அனுமதித்தார். பின்னர், கார்த்திகை திருநாள் லட்சுமி பாயின் ஆட்சிக் காலத்தில், ஒரு புதிய அரண்மனை கட்டப்பட்டு இவர்கள் அங்கு இடம் பெயர்ந்தனர். அந்த நேரத்தில் சங்கணாசேரியில் லட்சுமிபுரம் அரண்மனை ஹரிப்பாடு அரண்மனை இவர்களால் கட்டப்பட்டது.

## பிரபலங்கள்
மலையாள மொழிக் கவிஞரும் மொழிபெயர்ப்பாளருமான கேரள வர்மா வல்லிய கோயி தம்புரான்  இவர் மலபாரின் அரச குடும்பத்தின் ஒரு அங்கமாக இருந்தார். இவர் கேரளாவின் காளிதாசர் என்றும் அழைக்கப்படுகிறார்.  

## மேலும் காண்க

* பரப்பனங்காடி

## மேற்கோள்கள்

பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:கேரள வரலாறு
பகுப்பு:இந்திய அரச மரபுகள்
ஆதாம் குனிவு சோதனை

**ஆதாம் குனிவு சோதனை** (*Adams Forward Bend*) வளைந்த முதுகெலும்பைக் கண்டறிய பல்வேறு சூழ்நிலைகளில் பயன்படுத்தப்படும் ஒரு சோதனையாகும். ஆனாலும் வளைந்த முதுகெலும்பைக் கண்டறிய இச்சோதனை முதன்மைப் பரிசோதனையாகக் கருதப்படுவதில்லை.   

முதுகெலும்புப் பக்க வளைவு, முதுகெலும்பு வளைவு நோய்,  வளை முதுகு என்ற பெயர்களாலும் இப்பரிசோதனை அழைக்கப்படுகிறது. 

வளை முதுகு சிக்கல் பிறவியிலோ அல்லது பின்னரோ ஏற்படலாம்.  முள்ளெலும்பு, முதுகெலும்புப் பக்க வளைவு தசைகள், நரம்புகள் ஆகியவை திரிபடைவதால் இந்நோய் உண்டாகிறது.  முதுகெலும்பு வளைவு நோயால் பாதிக்கப்படும் 100 பேரில் வளர் இளம்பருவத்தினர் 6 பேர் பாதிக்கப்படுகின்றனர். மேலும் இந்நோயால் ஆண்களை விட பெண்கள் அதிகம் பாதிக்கப்படுவதாகவும் கூறப்படுகிறது. 

வளை முதுகெலும்பு நோயைக் கண்டுபிடிக்க இந்த சோதனை பெரும்பாலும் பள்ளிகள் மற்றும் மருத்துவர்  அலுவலகங்களில் பயன்படுத்தப்படுகிறது. சோதனையின்போது நோயாளி நீரில் தலைகீழாக குதிக்க வளைவது  போல முன்னோக்கி வளைகிறார். நோயாளிக்கு வளை முதுகு சிக்கல் இருந்தால் அவர் முதுகில் பெரும்பாலும் முதுகெலும்பு இருக்கும் இடத்தில் முக்கிய கோடு ஒன்று இருக்கும்,  ஒரு பக்கம் அடுத்த பக்கத்தை விட சற்று அதிகமாகவும் இருக்கும். நோயாளிக்கு வளை முதுகு சிக்கல் இல்லையென்றால் அவர் முதுகு முற்றிலும் நேராக இருக்கும்.

வில்லியம் ஆடம்சு 1865 ஆம் ஆண்டு வளை முதுகைக் கண்டறிய முன்னோக்கி வளையும்  சோதனையை விவரித்தார். பிரபல அறுவை சிகிச்சை நிபுணர் மற்றும் புவியியலாளர் கிதியோன் மாண்டலின் பிரேத பரிசோதனையிலிருந்து வளை முதுகு தொடர்பான புரிதல் ஆடம்சுக்கு கிடைத்தது.  மாண்டலின் மருத்துவ வரலாறு நன்கு ஆவணப்படுத்தப்பட்டுள்ளது.  
## மேற்கோள்கள்

பகுப்பு:மருத்துவ சோதனைகள்
ராதா ராகவன்

**ராதா ராகவன்** (*Radha Raghavan*)(பிறப்பு 3 ஜுன் 1961) கேரளாவைச் சேர்ந்த இந்திய தேசிய காங்கிரஸ் அரசியல்வாதி ஆவார். இவர் கேரள சட்டமன்றத்தில் இரண்டு முறை உறுப்பினராக பதவியில் இருந்தார். தனது இரண்டாவது பதவியிலிருக்கும்போது விலகினார்.

## ஆரம்பகால வாழ்க்கை
ராதா ராகவன் ஜூன் 3, 1961ஆம் ஆண்டு பிறந்தார். இவர் தனது பள்ளிப் படிப்பை மேல்நிலை வரை பயின்றார்.

## அரசியல்
ராகவன் மத்திய வர்ஜன சமிதியின் கேரளத் தலைவராகவும், ஆதிவாசி விகாஸ் பரிஷத்தின் தலைவராகவும் இருந்துள்ளார். ஜனநாயக இந்திய காங்கிரசின் செயற்குழுவின் உறுப்பினராக இருந்தார். இவர் இந்திய தேசிய காங்கிரஸ் (ஐஎன்சி) கட்சியுடன் இணைந்தவர். ஐ.என்.சி அரசியல்வாதியான இவரின் கணவர் இறந்ததைத் தொடர்ந்து, பழங்குடியினருக்கு ஒதுக்கப்பட்ட வடக்கு வயநாடு தொகுதியில் இந்திய தேசிய காங்கிரசு சார்பில் போட்டியிட்டார். பத்தாவது கேரள சட்டப்பேரவைக்கு நடத்தப்பட்ட தேர்தலில் வெற்றி பெற்றார். இவர் மீண்டும் ஒரு முறை போட்டியிட்டு தேர்ந்தெடுக்கப்பட்டார். ஆனால், சட்டமன்ற உறுப்பினராக இருந்தபோது தனது பதவியிலிருந்து விலகினார். விளிம்புநிலை சமூகங்களின் நிலையை உயர்த்துவதை நோக்கமாகக் கொண்ட தனது சமூகப் பணியினைத் தொடர்ந்தார்.

## தனிப்பட்ட வாழ்க்கை
இவர் இந்திய தேசிய காங்கிரசு அரசியல்வாதி கே. ராகவன் மாஸ்டரை மணந்தார்‌. இவர்களுக்கு ஒரு மகன் மற்றும் இரண்டு மகள்கள் உள்ளனர்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:1961 பிறப்புகள்
புதர்பறவை

**புதர்பறவை** (*Scrubbird*) என்பது கூச்ச சுபாபமுடைய, நிலத்தில் மறைந்து வாழக்கூடிய பறவைகளாகும். இவை *அட்ரிகோர்னிதிடே* குடும்பத்தினைச் சார்ந்தவை. இவற்றில் இரண்டு சிற்றினங்கள் உள்ளன. சிவப்பு புதர்பறவை என்பது அரிதான, குறுகிய வரம்பில் வாழக்கூடியன. மேலும் சத்தமிடும் புதர்பறவை மிகவும் அரிதானது. 1961 வரை இது அழிந்துவிட்டதாக கருதப்பட்டது. இந்த இரண்டு சிற்றினங்களும் தென்மேற்கு ஆத்திரேலியாவில் மட்டுமே காணப்படும் அகணிய உயிரியாகும்.

புதர்பறவைக் குடும்பம் பழமையானது, மேலும் இவை யாழ் பறவைகளுடன் மிக நெருக்கமாக தொடர்புடையது. அநேகமாக தோட்டப்பறவையுடனும் மரமோடிப் புள்ளுடன் இவைத் தொடர்புடையன. புதர்பறவையின், நான்கு குடும்பங்களும் ஆஸ்திரேலியா-நியூ கினியா பிராந்தியத்தில் பரிணாம வளர்ச்சியின் காரணமாகப் பரவிக்காணப்படுகின்றன. .

1962ஆம் ஆண்டில் ஒலியெழுப்பும் புதர்ப்பறவைகளின் எண்ணிக்கை 40 முதல் 45 என மதிப்பிடப்பட்டது. பாதுகாப்பு முயற்சிகள் காரணமாக இவற்றின் எண்ணிக்கை 1980களின் நடுப்பகுதியில் சுமார் 400ஆக உயர்ந்தது. பறவைகளின் இனத் தொகையை அதிகரிப்பதில் வெற்றி பின்னர் மீண்டும் இவற்றை பல இடங்களில் அறிமுகப்படுத்தினர். ஆனாலும் 2002ஆம் ஆண்டு நிலவரப்படி, ஆபத்துக்குள்ளான சிற்றினமானது. 2002ன் நிலவரப்படி இந்தப் பறவைகளின் எண்ணிக்கை சுமார் 1,200 ஆகும்.

## விளக்கம்
இரு சிற்றினப் பறவைகளும் பொதுவாக ஒரே அளவிலானவை. சாதாரண இசுடார்லிங் அளவில் காணப்படும் இப்பறவைகள் சுமார் 20 செ.மீ. நீளமுடையன. மந்தமான பழுப்பு மற்றும் கறுப்பு நிற முடையன. சிவப்பு புதர்பறவை மிதவெப்ப மண்டல மழைக்காடுகளில், குயின்ஸ்லாந்து - நியூ சவுத் வேல்ஸ் எல்லைக்கு அருகில் காணப்படுகின்றன.  இவை அடர்த்தியான ஒலியெழுப்பும் புதர்ப்பறவை ஹீத்ஸ் மற்றும் ஸ்க்ரப்பி கல்லிகளில் கடலோரத்தில் மேற்கு ஒலியெலுப்பும் புதர்பறவை கடலோர மேற்கு ஆஸ்திரேலியாவில் ஹீத்ஸ் மற்றும் புதர் கல்லிகள் பகுதிகளில் வெளியில் தெரியாமல் இருப்பதற்காக சறுக்கி கொண்டு, மறைவின் கீழ் வாழ்கின்றன. இவை வேகமாக ஓடக்கூடியன; ஆனால் பறப்பதில் பலவீனமாவை.

ஆண் பறவைகளின் ஒலி சக்திவாய்ந்தவை. ரிங்கிங் மற்றும் மெட்டாலிக், ஒரு வென்ட்ரிலோக்வியல் தரத்துடன், அதிக தூரத்திலிருந்தும் கேட்கக்கூடிய அளவிலிருக்கும். அருகிலிருந்து கேட்கும்போது வலியுடையாத இருக்கும். பெண் பறவைகள் குவிமாட கூடுகளை நிலத்திற்கு அருகில் கட்டி, குஞ்சுகளை வளர்ப்பதில் முழு நேரத்தினையும் செலவிடுகின்றன.

## அட்ரிகோர்னிதிடே இனங்கள்

## மேற்கோள்கள்
அரிசுடோலோகசு

கிரேக்கம் புராணங்களில், அரிசுடோலோகசு (*Aristolochus*)( பண்டைய கிரேக்கம்: Ἀριστόλοχον "நல்ல பிறப்பு") என்பவர் அச்சேயன் வீரர் ஆவார். இவர் ஏனியசின் ஒற்றராக இருந்தார். ஏனியசிசு அரிசுடோலோகசின் தலையில்  பெரிய கல்லைத் தூக்கிப்போட்டு நசுக்கினார்.  இவரது தலைக்கவசம் மற்றும் மண்டை ஓடு இரண்டையும் ஒரே நேரத்தில் இக்கல் உடைத்தது.

## மேற்கோள்கள்


## மேலும் காண்க

* குயின்டஸ் ஸ்மிர்னேயஸ், *தி ஃபால் ஆஃப் ட்ராய்* வே மொழிபெயர்த்தது. AS லோயப் கிளாசிக்கல் நூலகம் தொகுதி 19. லண்டன்: வில்லியம் ஹெய்ன்மேன், 1913. Theio.com இணைய பதிப்பு
* குயின்டஸ் ஸ்மிர்னேயஸ், *தி ஃபால் ஆஃப் ட்ராய்* . ஆர்தர் எஸ். வே. லண்டன்: வில்லியம் ஹெய்ன்மேன்; நியூயார்க்: ஜி.பி. புட்னமின் சன்ஸ். 1913. கிரேக்க உரை பெர்சியஸ் டிஜிட்டல் நூலகத்தில் கிடைக்கிறது .

பகுப்பு:கிரேக்க மெய்யியல்
லுமா செரிசியா

***லுமா செரிசியா*** (*Luma sericea*) என்பது கிராம்பிடே குடும்பத்தினைச் சார்ந்த அந்துப்பூச்சி ஆகும். இதை ஆர்தர் கார்டினர் பட்லர் 1879இல் விவரித்தார். இது யப்பான், தைவான், சீனா, இந்தியா (அசாம்) மற்றும் பர்மாவில் காணப்படுகிறது.

இதன் இறக்கை நீட்டம் சுமார் 11 மி.மீ. ஆகும்.

## மேற்கோள்கள்


பகுப்பு:பூச்சிகள்
பொண்ணுக்கேத்த புருஷன்

**பொண்ணுக்கேத்த புருஷன்** 1992 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தை கங்கை அமரன் இயக்கியுள்ளார். ராமராஜன், கௌதமி, ராஜீவ் , சாதனா மற்றும் வினு சக்ரவர்த்தி ஆகியோர் நடித்தனர். திரைப்படத்திற்கு இளையராஜா இசையமைத்தார்.
## நடிகர்கள்
* ராமராஜன் 
* கௌதமி 
* ராஜீவ்
* சாதனா
* வினு சக்ரவர்த்தி 
* கவுண்டமணி 
* செந்தில் 
* கோவை சரளா 
## வரவேற்பு
இந்தியன் எக்ஸ்பிரஸ் இந்த படத்திற்கு சராசரி விமர்சனத்தை அளித்து, கங்கை அமரனின் இயக்கத்தை "அவ்வளவு" என்று அழைத்தது.
## பாடல்கள்
இத்திரைப்படத்திற்கு இளையராஜா இசையமைத்தார். 

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பறவைகள் பலவிதம்

***பறவைகள் பலவிதம்*** (*Paravaigal Palavitham*) என்பது]1988இல் வெளிவந்த தமிழ் திரைப்படம் ஆகும். இத்திரைப்படத்தினை ராபர்ட்-ராஜசேகர் இயக்கியிருந்தார். கே. ஆர் இத்திரைப்படத்தினை தயாரித்திருந்தார். இத்திரைப்படத்தில் ராம்கி மற்றும் நிரோசா ஆகியோர் முதன்மை கதாப்பாத்திரத்தில் நடித்திருந்தனர். இப்படம் தெலுங்கில் *சின்னாரி சினேகம்* என மொழிமாற்றம் செய்யப்பட்டது.

## கதை
கல்லூரியில் உள்ள நண்பர்கள் குழு வாழ்க்கையில் வெற்றியடைய வேண்டும் என்று கனவு காண்கிறது. இருப்பினும், அவர்கள் ஒவ்வொருவரும் வேலைவாய்ப்பு அல்லது நிதி தொடர்பான சிக்கல்களை எதிர்கொள்கிறார்கள். இதன் விளைவாக அவர்கள் மகிழ்ச்சியற்ற வாழ்க்கையை நடத்துகிறார்கள்.

## நடிகர்கள்
* ராம்கி சேகராக
* நிரோஷா ஜானகியாக
* சிவனாக ஜனகராஜ்
* தாரா ரேகாவாக
* ராஜாவாக நாசர்
* சபிதா ஆனந்த் கீதாவாக 
* தியாகு ரமேஷாக
* சிவனின் தந்தையாக வி. கே. ராமசாமி
* குமரிமுத்து
* சேகரின் தாயாக காந்திமதி
* எஸ். என். லட்சுமி
* குண்டராக ஷிஹான் உசேனி
* மேலாளராக அண்ணாதுரை கணேசன்

## தயாரிப்பு
இயக்குவதைத் தவிர, ராபர்ட்-ராஜசேகரனும் ஒளிப்பதிவைக் கையாண்டனர்.

## வெளியீடும் வரவேற்பும்
*பறவைகள் பலவிதம்* பாடல் டிசம்பர் 2, 1988 அன்று வெளியிடப்பட்டது.

## ஒலிப்பதிவு
எஸ். ஏ. ராஜ்குமார் படத்திற்கு இசையமைத்து பின்னணி சேர்த்துள்ளார்.

## மேற்கோள்கள்


பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:காந்திமதி நடித்த திரைப்படங்கள்